Site-urile Parlamentului Republicii Moldova, a Guvernului, dar și site-ul Președinției au picat, miercuri. Este vorba despre parlament.md, multimedia.parlament.md și presedinte.md.
Momentan, nu se cunosc detalii cu privire la motivele pentru care aceste site-uri sunt nefuncționale. De exemplu, atunci când e accesat portalul Legislativului apare următorul mesaj: "The service is unavailable" (Serviciul nu este disponibil).
Amintim că, marți, au fost probleme cu rețelele sociale.
În jurul orei 17, Facebook, Instagram și Threads au reușit să capteze total interesul utilizatorilor lor prin faptul că au devenit nefuncționale.
Disfuncționalitatea s-a manifestat atât în aplicația mobilă cât și pe desktop. Situația s-a remediat după o oră și jumătate.